S-219/2016

Mál þetta, sem var dómtekið 21. nóvember 2016, er höfðað með ákæru lögreglustjórans á Suðurnesjum, útgefinni 27. júní 2016, gegn G-kk-þgf Á-kk-þgf H-kk-þgf, kt. 000000-0000, Fornuvör 3, 240 Grindavík, G-kk-þgf Þ-kk-þgf H-kk-þgf, kt. 000000-0000, Sólvöllum 19, 240 Grindavík og Ó-kk-þgf B-kk-þgf Þ-kk-þgf, kt. 000000-0000, Ásabraut 14, 240 Grindavík, „fyrir eftirtalin brot framin á árinu 2015:

I.

Gegn öllum ákærðu fyrir þjófnað með því að hafa aðfaranótt laugardagsins 24. janúar 2015, í sameiningu, brotist inn í verslunarhúsnæði Nettó að Víkurbraut 20, Grindavík, með því að brjóta rúðu í hurð á 2. hæð og þaðan stolið tíu kartonum, 100 pökkum, af Winston sígarettum af skrifstofu verslunarinnar og kr. 54.000 í reiðufé úr sjóðsvélum verslunarinnar.

Telst framangreind háttsemi ákærðu varða við 1. mgr. 244. gr. almennra hegningarlaga nr. 19/1940. M. 008-2015-753.

II.

Gegn ákærða G-kk-þgf fyrir eftirtalin brot framin á árinu 2015:

1. Umferðarlagabrot og brot gegn lögreglulögum, með því að hafa laugardaginn 17. janúar 2015, ekið bifreiðinni [...] suður Víkurbraut, Grindavík og inn á bifreiðastæði við Víkurbraut 31, sviptur ökurétti og óhæfur til að stjórna henni örugglega vegna áhrifa ávana- og fíkniefna (amfetamín í blóði mældist 420 ng/ml, tetrahýdrókannabínól í blóði mældist 1 ng/ml), þar sem ákærði stöðvaði aksturinn í skamma stund uns hann ók aftur af stað og þá ekki hlýtt fyrirmælum lögreglu um að staðnæmast heldur ekið bifreiðinni af stað um bifreiðastæðið og hlaupist á brott í framhaldi. M. 008-2015-521.

2. Fíkniefnalagabrot, með því að hafa föstudaginn 20. mars 2015, í íbúð að Grundarstíg 15B, Reykjavík, haft í vörslum sínum 0,58 g af marijúana en efnin fundust í smelluláspoka undir sófa í stofu íbúðarinnar við leit lögreglu. M.007-2015-15103.

Telst framangreind háttsemi ákærða í 1. tölulið ákæruliðar II. varða við 1. mgr., sbr. 2. mgr. 45. gr. a., sbr. 5. gr. laga nr. 66/2006, 1. mgr. 48. gr., sbr. 1. mgr. 100. gr. umferðarlaga nr. 50/1987 og 19. gr., sbr. 41. gr. lögreglulaga nr. 90/1996 og samkvæmt 2. tölulið ákæruliðar II. við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

III.

Gegn ákærða G-kk-þgf fyrir eftirtalin brot framin á árinu 2015:

1. Umferðarlaga- og skjalabrot með því að hafa að kvöldi fimmtudagsins 5. febrúar 2016 ekið óþekktri bifreið, sem ákærði hafði í blekkingarskyni og án heimildar auðkennt með skráningarnúmerinu [...] sem tilheyrði bifreið af tegundinni Dodge Ram, sviptur ökurétti vestur Suðurlandsveg, í Ölfusi, á 113 kílómetra hraða á klukkustund, að teknu tilliti til vikmarka, þar sem leyfður hámarkshraði er 90 kílómetrar á klukkustund. M. 313-2015-1949.

2. Umferðarlagabrot með því að hafa aðfaranótt föstudagsins 6. mars 2015, ekið bifreiðinni [...] sviptur ökurétti um Ásabraut og yfir á Víkurbraut, Grindavík, uns lögregla stöðvaði aksturinn við Arnarhraun, Grindavík. M. 008-2015-2353.

3. Umferðarlagabrot með því að hafa að kvöldi þriðjudagsins 10. mars 2015 ekið bifreiðinni [...] sviptur ökuréttindum norður Ánanaust, við Fiskislóð, Reykjavík, uns lögregla stöðvaði aksturinn. M. 007-2015-12989.

4. Umferðarlagabrot með því að hafa laugardaginn 21. mars 2015 ekið bifreiðinni [...], um Frostafold við Fjallkonuveg, Reykjavík, sviptur ökurétti, á 100 kílómetra hraða á klukkustund, að teknu tilliti til vikmarka, þar sem leyfður hámarkshraði er 60 kílómetrar á klukkustund. M. 007-2015-15482.

Telst framangreind háttsemi ákærða í 1. tl. ákæruliðar III. varða við 1. mgr. 37. gr. og 1. mgr. 48. gr., hvoru tveggja sbr. 1. mgr. 100. gr. umferðarlaga nr. 50/1987 með síðari breytingum og 1. mgr. 157. gr. almennra hegningarlaga nr. 19/1940, í 2. tölulið og 3. tölulið ákæruliðar III. við 1. mgr. 48. gr., sbr. 1. mgr. 100. gr. umferðarlaga nr. 50/1987 með síðari breytingum og í 4. tölulið ákæruliðar III. við 1., sbr. 2. mgr. 37. gr. og 1. mgr. 48. gr., hvoru tveggja sbr. 1. mgr. 100. gr. umferðarlaga nr. 50/1987 með síðari breytingum.

IV.

Gegn ákærða Ó-kk-þgf fyrir eftirtalin brot framin á árinu 2015:

1. Umferðarlagabrot með því að hafa að kvöldi miðvikudagsins 18. mars 2015 ekið bifreiðinni [...] suður Skemmuveg og um Dalveg, Kópavogi, sviptur ökurétti og óhæfur til að stjórna bifreiðinni örugglega vegna áhrifa ávana- og fíkniefna (amfetamín í blóði mældist 235 ng/ml, tetrahýdrókannabínól í blóði mældist 1,4 ng/ml). M. 007-2015-14450.

2. Umferðarlagabrot með því að hafa aðfaranótt föstudagsins 19. maí 2015 ekið bifreiðinni [...] norður Vesturlandsveg, við bæinn Skipanes, Hvalfjarðarsveit, sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 315 ng/ml, metamfetamín 20 ng/ml, kókaín 20 ng/ml og tetrahýdrókannabínól 0,5 ng/ml). M. 313-2015-1095.

3. Fíkniefnalagabrot með því að hafa, á sama tíma og frá er greint í ákærulið IV/2., haft í vörslum sínum, til sölu og dreifingar, samtals 49,89 g af amfetamíni, 4,43 g af kókaíni og 10,24 g af kannabisefnum sem fundust við leit lögreglu í bifreiðinni [...], í kjölfar afskipta af ákærða. Í farþegarými bifreiðarinnar geymdi ákærði 0,44 g af tóbaksblönduðum kannabisefnum sem fundust framan við gírstöng, 49,89 g af amfetamíni í glerkrukku og 4,43 g af kókaíni í smelluláspoka, sem hvoru tveggja fundust í hólfum á milli framsæta. Í farangursrými bifreiðarinnar geymdi ákærði samtals 8,87 g af kannabisefnum sem fundust í bakpoka. M. 313-2015-10957.

Telst framangreind háttsemi ákærða í 1. og 2. tl. ákæruliðar IV. varða við 1. mgr. sbr. 2. mgr. 45. gr. a., og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með síðari breytingum og í 3. tölulið við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og til greiðslu alls sakarkostnaðar.

Vegna ákæruliðar II/1. er þess krafist að ákærði G-kk-nf verði dæmdur til sviptingar ökuréttar, skv. 101. og 102. gr. umferðarlaga nr. 50/1987 með síðari breytingum.

Vegna ákæruliðar IV/1. og IV/2. er þess krafist að ákærði Ó-kk-nf verði dæmdur til sviptingar ökuréttar, skv. 101. og 102. gr. umferðarlaga nr. 50/1987 með síðari breytingum.

Vegna ákæruliðar II/1. er þess krafist að gerð verði upptæk framangreind 0,58 g af kannabisefnum og vegna ákæruliðar IV/3 er þess krafist að gerð verði upptæk framangreind 49,89 g af amfetamíni, 4,43 g af kókaíni og 10,24 g af kannabisefnum, hvoru tveggja með heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.“

Ákærðu hafa allir fyrir dómi játað skýlaust öll brot sín og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjendur ákærðu, höfðu tjáð sig stuttlega um lagaatriði og ákvörðun viðurlaga.

Ákærði G-kk-nf Á-kk-nf H-kk-nf, krefst vægustu refsingar sem völ er á í ákæruliðum I. og II. Fram kom í máli ákærða að hann hafi játað alla háttsemi sína bæði fyrir dómi og hjá lögreglu sem bæri að virða honum til málsbóta. Þá væri ákærði fæddur á árinu 1992, og hafi því verið ungur að árum þegar brotin áttu sér stað.

Sannað er með játningu ákærða G-kk-ef og öðrum gögnum málsins að ákærði er sekur um þá háttsemi sem honum er gefin að sök í framangreindum ákæruliðum, og eru brot hans réttilega heimfærð til refsiákvæða til 1. mgr. 244. gr. almennra hegningarlaga nr. 19/1940, 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, til 19. gr., sbr. 41. gr. lögreglulaga nr. 90/1996, og til 2., sbr. 5. og 6. gr. laga um ávana- og fíkniefni nr. 65/1974, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

Ákærði G-kk-nf Þ-kk-nf H-kk-nf krefst vægustu refsingar sem völ er á í ákæruliðum I. og III. Fram kom í máli ákærða að hann hafi játað greiðlega alla háttsemi sína sem bæri að virða honum til málsbóta auk þess sem ákærði hafi nú gerbreytt háttum sínum, væri edrú og kominn í fasta vinna.

Sannað er með játningu ákærða G-kk-ef og og öðrum gögnum málsins að ákærði er sekur um þá háttsemi sem honum er gefin að sök í framangreindum ákæruliðum, og eru brot hans rétt heimfærð til refsiákvæða til 1. mgr. 157. gr. og 1. mgr. 244. gr. almennra hegningarlaga nr. 19/1940, til 1. mgr., sbr. 2. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Ákærði Ó-kk-nf B-kk-nf Þ-kk-nf krefst vægustu refsingar sem völ er á í ákæruliðum I. og IV. Fram kom í máli ákærða að hann hafi játað alla háttsemi sína bæði fyrir dómi og hjá lögreglu sem bæri að virða honum til málsbóta. Ákærði væri fæddur á árinu 1992, og hafi því verið ungur að árum þegar brotin áttu sér stað. Þá hafi ákærði nú breytt háttum sínum, væri hættur að drekka og í fullu starfi sem sjómaður.

Sannað er með játningu ákærða Ó-kk-ef og öðrum gögnum málsins að ákærði er sekur um þá háttsemi sem honum er gefin að sök í framangreindum ákæruliðum, og eru brot hans rétt heimfærð til refsiákvæða til 1. mgr. 244. gr. almennra hegningarlaga nr. 19/1940, til 1. mgr. sbr. 2. mgr. 45. gr. a., og 1. mgr. 48. gr., allt sbr. 1. mgr. 100. gr. umferðarlaga nr. 50/1987, og til 2. gr., sbr. 5. og 6. gr., laga um ávana- og fíkniefni nr. 65/1974, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001.

Ákærði G-kk-nf Á-kk-nf H-kk-nf, er fæddur árið [...]. Samkvæmt sakavottorði ákærða hefur honum þrisvar áður verið gerð refsing. Þann 16. júní 2009 gekkst ákærði undir sátt til greiðslu sektar fyrir brot gegn ákvæðum 45. gr. og 48. gr. umferðarlaga, (án þess að hafa öðlast ökuréttindi) og var hann sviptur ökuréttindum í 12 mánuði. Þann 11. ágúst 2010, gekkst ákærðu undir sátt til greiðslu sektar fyrir brot gegn 48. gr. umferðarlaga (sviptur ökuréttindum). Þann 15. ágúst 2014, gekkst ákærði undir sátt til greiðslu sektar fyrir brot gegn 45. gr. a. og 48. gr. umferðarlaga (fyrir akstur án þess að hafa öðlast ökuréttindi), og sviptur ökuréttindum í 24 mánuði. Þann 27. október 2016 var ákærði dæmdur í Héraðsdómi Reykjaness í 30 daga skilorðsbundið fangelsi fyrir brot gegn valdstjórninni. Verður ákærða því gerður hegningarauki skv. 78. gr. almennra hegningarlaga.

Samkvæmt framangreindu liðu rúmlega fimm ár á milli brota ákærða gegn ákvæðum 45. gr. umferðarlaga og telst því brot hans nú gegn nefndu ákvæði vera hans annað brot eða fyrsta ítrekun. Brot ákærða gegn ákvæðum 48. gr. umferðarlaga telst skv. framangreindu vera hans annað brot eða fyrsta ítrekun fyrir akstur sviptur ökuréttindum.

Ákærði hefur játað öll brot sín og ber að virða honum það til málsbóta. Brot ákærða í ákærulið I. er unnið í sameiningu með tveimur öðrum og ber að virða það til refsiþyngingar, en ákærði hefur ekki áður gerst sekur um auðgunarbrot.

Með hliðsjón af framansögðu sbr. 77. og 78. gr. almennra hegningarlaga, er refsing ákærða nú ákveðin fangelsi í 30 daga sem með vísan til framangreinds þykir mega skilorðsbinda eins og nánar greinir í dómsorði, en jafnframt verður ákærða gert að greiða 354.000 króna sekt í ríkissjóð, sem skal greiðast innan fjögurra vikna frá uppkvaðningu dóms þessa, að viðlagðri vararefsingu, 22 daga fangelsi.

Með vísan til 101. og 102. gr. umferðarlaga verður ákærði sviptur ökuréttindum í tvö ár frá birtingu dómsins að telja.

Ákærði hefur fallist á kröfu ákæruvalds um upptöku fíkniefna. Með vísan til 6. mgr. 5. gr. laga nr. 65/1974 verður hún tekin til greina eins og í dómsorði greinir.

Ákærði G-kk-nf Þ-kk-nf H-kk-nf, er fæddur árið [...]. Samkvæmt sakavottorði ákærða hefur honum fimm sinnum áður verið gerð refsing frá árinu 2013. Þann 15. nóvember 2013, var ákærði dæmdur til 70.000 króna sektargreiðslu fyrir brot gegn 1. sbr. 2. mgr. 45. gr. a. umferðarlaga og sviptur ökuréttindum í fjóra mánuði. Þann 15. september 2014, gekkst ákærði undir þrjár sáttir til greiðslu sekta. Í þeirri fyrstu fyrir brot gegn ákvæðum 37. gr. og 1. sbr. 2. mgr. 45. gr. a. umferðarlaga og sviptur ökuréttindum í 13 mánuði. Í annarri sáttinni gekkst ákærði undir greiðslu sektar fyrir brot gegn ákvæðum 48. gr. umferðarlaga, fyrir akstur sviptur ökurétti. Í þriðju sáttinni gekkst ákærði undir greiðslu sektar fyrir brot gegn 1. sbr. 2. mgr. 45. gr. a. og 48. gr. umferðarlaga fyrir að aka sviptur ökurétti, og sviptur ökurétti í 24 mánuði. Þann 21. janúar 2015 féllst ákærði á viðurlagaákvörðun fyrir brot gegn ákvæðum laga um ávana- og fíkniefni.

Brot ákærða nú gegn ákvæðum 48. gr. umferðarlaga telst samkvæmt framangreindu hans annað brot eða fyrsta ítrekun gegn nefndu ákvæði.

Ákærði hefur játað öll brot sín og ber að virða honum það til málsbóta og þá var ákærði enn ungur að árum þegar brotin áttu sér stað. Brot ákærða í ákærulið I. er unnið í sameiningu með tveimur öðrum og ber að virða það til refsiþyngingar, en ákærði hefur ekki áður gerst sekur um auðgunarbrot.

Með hliðsjón af framansögðu, og sbr. 77. gr. almennra hegningarlaga, er refsing ákærða nú ákveðin fangelsi í 45 daga sem með vísan til alls framangreinds þykir mega skilorðsbinda eins og nánar greinir í dómsorði en jafnframt verður ákærða gert að greiða 350.000 króna sekt í ríkissjóð, sem greiðast skal innan fjögurra vikna frá uppkvaðningu dóms þessa, að viðlagðri vararefsingu, 22 daga fangelsi.

Ákærði Ó-kk-nf B-kk-nf Þ-kk-nf, er fæddur árið [...]. Samkvæmt sakavottorði ákærða hefur honum tvisvar áður verið gerð refsing. Þann 1. ágúst 2008, gekkst ákærði undir sátt til greiðslu sektar fyrir brot gegn 37. gr. umferðarlaga. Þann 22. júlí 2014, gekkst ákærði undir sátt til greiðslu sektar fyrir brot gegn ákvæðum 45. gr. a. umferðarlaga og sviptur ökuréttindum í 12 mánuði.

Ákærði hefur játað öll brot sín og ber að virða honum það til málsbóta. Brot ákærða í ákærulið I. er unnið í sameiningu með tveimur öðrum og ber að virða það til refsiþyngingar, en ákærði hefur ekki áður gerst sekur um auðgunarbrot. Brot ákærða í ákærulið IV. 3. tekur til sölu og dreifingu á fíkniefnum, sem horfir til refsiþyngingar, en ákærði hefur ekki áður gerst sekur um brot gegn lögum um ávana- og fíkniefni.

Brot ákærða nú gegn ákvæðum 45. gr. umferðarlaga ber telja sem hans annað brot eða fyrsta ítrekun gegn nefndu ákvæði.

Ákærði hefur fallist á kröfu ákæruvalds um upptöku fíkniefna. Í ákæru er krafist upptöku á 10,24 g af kannabisefnum en gerð grein fyrir 9,31 g. Í efnaskýrslu sem fylgdi málinu kemur fram að kannabisefni sem hafi fundist í bifreið ákærða, hafi fundist í þremur aðskildum pörtum, 0,44 g og 0,93 g á milli sæta en 8,87 g í tösku, eða samtals 10,24 g. Í matsgerð sem fylgdi málinu kom fram að styrkur tetrahýdró-kannabínóls í sýni úr 0,93 g af kannabisefnum, hafi verið 136 mg/g. Styrkur tetrahýdrókannabínóls í sýni úr 0,44 g af kannabisefnum hafi verið 56 mg/g. Styrkur kókaíns hafi verið 27% sem samsvari 30% af kókaínklóríði. Styrkur amfetamínsbasa í sýni af amfetamíni hafi verið 9,3%, sem samsvari 13% af amfetamínsúlfati.

Með hliðsjón af framansögðu og sbr. 77. gr. almennra hegningarlaga, er refsing ákærða nú ákveðin fangelsi í þrjá mánuði sem þykir með vísan til framangreinds mega skilorðsbinda eins og nánar greinir í dómsorði, en jafnframt verður ákærða gert að greiða 450.000 króna sekt í ríkissjóð, sem skal greiðast innan fjögurra vikna frá uppkvaðningu dóms þessa, að viðlagðri vararefsingu, 26 daga fangelsi.

Með vísan til 101. og 102. gr. umferðarlaga verður ákærði sviptur ökurétti í þrjú ár, fá birtingu dómsins að telja.

Með vísan til 6. mgr. 5. gr. laga nr. 65/1974 verður upptökukrafan tekin til greina eins og í dómsorði greinir.

Með vísan til 218. gr. laga nr. 88/2008 um meðferð sakamála verður ákærða, G-kk-þgf Á-kk-þgf H-kk-þgf gert að greiða allan sakarkostnað málsins sem er samkvæmt yfirliti sækjanda, 147.178 krónur, og þóknun skipaðs verjanda hans, G-kk-ef S-x-x R-kk-ef hdl., 204.600 krónur.

Með vísan til 218. gr. laga nr. 88/2008 um meðferð sakamála verður ákærða, G-kk-þgf Þ-kk-þgf H-kk-þgf, gert að greiða allan sakarkostnað málsins sem er þóknun skipaðs verjanda hans, V-kk-ef H-kk-ef V-kk-ef hrl., 204.600 krónur.

Með vísan til 218. gr. laga nr. 88/2008 um meðferð sakamála verður ákærða, Ó-kk-þgf B-kk-þgf Þ-kk-þgf, gert að greiða allan sakarkostnað málsins sem er samkvæmt yfirlitum sækjanda 740.548 krónur, og þóknun skipaðs verjanda hans, Ó-kk-ef V. T-kk-ef hdl., 245.520 krónur.

Við ákvörðun þóknana til lögmanna hefur verið tekið tillit til virðisaukaskatts.

B-kk-nf H-kk-nf héraðsdómari dæmir mál þetta.

D ó m s o r ð :

Ákærði, G-kk-nf Á-kk-nf H-kk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði, G-kk-nf Á-kk-nf H-kk-nf greiði 354.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 22 daga.

Ákærði, G-kk-nf Þ-kk-nf H-kk-nf, sæti fangelsi í 45 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Ákærði, G-kk-nf Þ-kk-nf H-kk-nf greiði 350.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 22 daga.

Ákærði, Ó-kk-nf B-kk-nf Þ-kk-nf, sæti fangelsi í þrjá mánuði, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Ákærði, Ó-kk-nf B-kk-nf Þ-kk-nf greiði 450.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 26 daga.

Ákærði, G-kk-nf Á-kk-nf H-kk-nf er sviptur ökurétti í 2 ár frá birtingu dóms þessa að telja.

Ákærði, Ó-kk-nf B-kk-nf Þ-kk-nf er sviptur ökurétti í 3 ár frá birtingu dóms þessa að telja.

Ákærði, G-kk-nf Á-kk-nf H-kk-nf sæti upptöku á 0,58 g af marijúana sem lögreglan lagði hald á við rannsókn málsins.

Ákærði, Ó-kk-nf B-kk-nf sæti upptöku á 49,89 g af amfetamíni, 4,43 g af kókaíni og 10,24 g af kannabisefnum sem lögreglan lagði hald á við rannsókn málsins.

Ákærði, G-kk-nf Á-kk-nf H-kk-nf skal greiða allan sakarkostnað málsins, 351.778 krónur, þar með talda þóknun skipaðs verjanda síns, G-kk-ef S-x-x R-kk-ef héraðsdómslögmanns, 204.600 krónur.

Ákærði, G-kk-nf Þ-kk-nf H-kk-nf skal greiða allan sakarkostnað málsins, sem er þóknun skipaðs verjanda síns, V-kk-ef H-kk-ef V-kk-ef hæstaréttarlögmanns, 204.600 krónur.

Ákærði, Ó-kk-nf B-kk-nf Þ-kk-nf skal greiða allan sakarkostnað málsins, 986.068 krónur, þar með talda þóknun skipaðs verjanda síns, Ó-kk-ef V. T-kk-ef héraðsdómslögmanns, 245.520 krónur.

B-kk-nf H-kk-nf